Posted by: Willem | 2008/11/24
Ek gebruik ' n neussproei en antihistamine (omtrent so 5 pille een keer per maand of soos nodig) wat absoluut wonderlik werk vir my hooikoors en post nasal drip!!!
Ek het so ' n rukkie terug hier gevra of ek die antihistamine te veel gebruik, maar dok het gesê die hoeveelhede wat ek gebruik is heel OK en veilig. Dok het net gesê ek moet dalk so nou en dan wissel van " brand" , want jou liggaam raak een gewoond en dan werk dit nie meer so goed nie. Ek het onlangs Texa probeer, maar die het niks gehelp nie.
Ek vind dat Clarinese vir my die heel beste werk – nou weet ek dat elkeen van die goed mos ‘ n aktiewe bestandeel of twee het, so ek wil graag weet watter ander antihistamine is daar wat in die “ Clarinese familie” val maw wat dieselfde aktiewe bestandeel het? Of is dit juis wat mens moet vermy – om elke keer dieselfde aktiewe bestandele gebruik?
Ek moet sê dat vandat ek die neussproei en antihistamine gebruik het my lewe drasties verander. Ek kan weer ordentlik eet en slaap en ek oefen kliphard (en dis mountain biking wat baie stowwerig kan raak… ).
Groete en baie dankie,
Ek vind ook mens raak so bietjie tolerant teen die antihistamiene - ek hou nogal daarvan om Zyrtec en Clarinese af te wissel. Texa is 'n generies en alhoewel meeste generiese middels goed werk is daar tog soms die wat net nie dieselfde effek het nie.